આ કોર્સ કર્યા પછી પ્રોફેશનલ્સને નોકરી માટે ફરવું નથી પડતું. યુએસ બ્યૂરો ઓફ લોબર સ્ટેટિસ્ટિક્સના રિપોર્ટ પ્રમાણે માર્કેટ રિસર્ચ એનાલિસ્ટ ક્ષેત્રમાં નોકરીની તક દર વર્ષે ૨૩ ટકા જેટલી વધી રહી છે. ૨૦૨૬ સુધી આ વૃદ્ધિ દર રહેવાની આશા છે. ૨૦૧૭માં ૫,૯૫,૪૦૦ લોકો આ ઇન્ડસ્ટ્રીમાં કામ કરતા હતા. ૨૦૨૬માં આ સંખ્યા વધીને ૭,૩૧,૪૦૦ થશે. જેમાં સૌથી વધારે ઍર્ડ્વાટાઈઝ એજન્સી, મેન્યુફેક્ચરિંગ ઇન્ડસ્ટ્રી, કન્સલ્ટન્સી ફર્મ, કોર્પોરેશન સાથે કેટલીક સરકારી અને ખાનગી વિભાગોમાં પણ જોબ મળે છે. જ્યારે બીજી બાજુ ફાઇનાન્સ, માર્કેટિંગ, ઇન્સ્યોરન્સ, પબ્લિશિંગ અને મૅનેજમેન્ટ સાથે જોડાયેલી કંપનીઓ માર્કેટ રિસર્ચ એનાલિસ્ટ રાખે છે. પ્રોફેશનલ્સ જો કોઈ કંપની સાથે જોડાઈને કામ કરવા નથી માગતા તો સ્વતંત્ર રીતે પણ કામ કરી શકે છે.